VSA-vegvliegtuig stort neer tydens opleidingsessieF/A-18C Hornet-vegvliegtuig Foto: Lt. Perry Solomon, VSA Vloot ŉ Stralervliegtuig van die Amerikaanse Vloot het Saterdag in Nevada tydens ŉ opleidingsessie neergestort. Daar is nog nie enige duidelikheid oor die vlieënier se lot nie. Die F/A-18C Hornet-vegvliegtuig, van die vloot se oorlogsbasis in Fallon in Nevada, het omstreeks 15:00 sowat 112 km daarvandaan op ŉ opleidingsterrein neergestort. “Die Vloot het nog nie amptelik die status van die vlieënier bekend gemaak nie,” het die Vloot in ŉ verklaring gesê. “Die ongeluk het tydens ŉ opleidingsvlug plaasgevind.” Die Vloot sal ŉ ondersoek van stapel stuur. Hornets, wat deur Boeing gebou word, word as aanvals- en vegvliegtuie gebruik. Hulle word al sedert die 1980s gebruik. -SAPA